Nafarroako Parlamentuko Mahaiak, 2018ko urriaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Ribaforadan Derrigorrezko Bigarren Hezkuntzako institutu berri bat eraikitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 1ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntzako Departamentuak idatziz erantzun ditzan:

– Zertan da Ribaforadako herrian Derrigorrezko Bigarren Hezkuntzako Institutu berri baten eraikitzea?

– 2018 honetan zer kontaktu izan duzue ukitutako hiru herrietako hezkuntza-erkidegoarekin? Zehaztu datak, parte-hartzaileak, jorratutako gaiak eta lortutako akordioak.

– Ikastetxe berriaren zuzendaritzaz arduratuko den pertsonarik izendatu al duzue?

– Zer erabaki hartu da ikastetxe horretan hasieratik beretik ezarri ahal izanen diren ikasmailei dagokienez?

– Institutua eraikitzeko eta abian jartzeko ezarrita dauden epeak eta faseak.

Corellan, 2018ko irailaren 24an

Foru parlamentaria: Alberto Catalán Higueras